Petrus, miseratione divina Autissiod. episcopus, religioso et honestissimo viro nobis in Christo charissimo fratri Gauchero, abbati monasterii Sancti-Germani Autissiodor. salutem. Cupientes, ut tenemur, ut Dei cultum non minui, sed potius augmentari, ad petitionem nostram, quoniam religioni congruit, et hoc exigit devotionis nostre contemplatio laudanda, ut in capella domorum vestrarum de Perrigniaco, cujus fundationem approbamus, vos, successores ac posteri vestri missarum solemnia, processiones et divina officia celebrarique et fieri facere licite valeatis, perpetuis temporibus, tenore presentium indulgemus. Nolumus tamen quod propter hoc juribus parochialibus in aliquo derogetur. Datum Autissiod. sub sigillo nostro, teste presentibus hic appenso, anno Domini millesimo trecentesimo vicesimo quarto, die sabbati post festum Conversionis Sancti-Pauli.